Inligting oor hulle is hoofsaaklik uit amptelike bronne en kerkrekords bekom. Die amptelike bronne gee nie juis ‘n skets van watter soort mense hulle was nie. Daar sal wel rekords wees van botsings met die owerheid of gereg, maar nie oor wat hulle goed en reg gedoen het nie. So hier en daar is iets oor hulle geskryf.
Daar is ‘n groot groep toegewyde familienavorsers wat steeds meer en meer inligting met ywer ontsluit. Namate hulle vorder, sal daar meer inligting beskikbaar raak. Ek het ‘n besondere waardering vir die hulp wat ‘n mens op so baie maniere van hierdie navorsers kry.